સુરત: સમગ્ર ગુજરાતમાં હવામાન વિભાગ દ્વારા ભારેથી અતિ ભારે વરસાદની આગાહી કરવામાં આવી છે. છેલ્લા કેટલાય દિવસથી અવિરત વરસાદ વરસી રહ્યો છે. ત્યારે વહેલી સવારથી સમગ્ર સુરત જિલ્લામાં વરસાદે ફરી એકવાર આગમન કર્યું હતું. વહેલી સવારથી જ વરસાદનું આગમન થતા સુરતના લોકોએ રાહતનો શ્વાસ લીધો હતો. સુરતના જુદા જુદા વિસ્તારોમાં 5 એમએમ થી 15 એમએમ જેટલો વરસાદ વરસ્યો છે. તેમજ બપોર બાદ પણ ધીમી ધારે વરસાદ ચાલું રહ્યો હતો.